ТЕХНИЧЕСКА СПЕЦИФИКАЦИЯ
Настоящият документ представлява „технически спецификации“ по смисъла на § 2, т. 54 от ДР на Закона за обществените поръчки (ЗОП) за изпълнение на обществената поръчка, възлагане чрез провеждане на публично състезание по реда на ЗОП, с предмет:  „Инженеринг- проектиране, осъществяване на авторски надзор и  изграждане на  дъждовно приемателна  канализация по ул."П. Владигеров " , ул."П.Славейков" и ул."Вл. Димитров-Майстора"
1. Място на изпълнение - Обекта на поръчката е разделен на три клона;
клон №1  мрежа и дъждоприемателен оток по ул."Вл.Димитров-Майстора" и ул."П.Савейков" от РШ1-РШ6
клон № 2 мрежа и дъждоприемателен оток по ул."П.Славейков" по РШ6-РШ7
клон № 3 мрежа и дъждоприемателен оток по ул."Патриарх Евтимий" от РШ13-РШ17 и от РШ17-РШ21
2. Обща информация: 
Текущо състояние oбщата дължина на изградената канализационна мрежа в града е 44 км. В по-голямата си част тя е изградена между 1975-1983 година и е предимно от бетонови тръби. Канализационната мрежа на града е смесена- отвежда битово-фекални и дъждовни води. 
През сухо време съществуващата канализация поема битовите отпадъчни води безпроблемно. По улица „П.Славейков“ и по ул.“Патриарх Евтимий“ в посока с.Алдомировци, от кръстовището ма двете улици няма изградени дъждоприемни шахти. При валежи с малка интензивност, оттока им се реализира към околните терени или през нарушените пътни настилки попива в грунта. При  дълготрайни валежи или с висока интензивност, водите се задържат за дълго време на улиците и в кръстовищата и в зоната на съществуващия стар водосток по пътя за Алдомировци. Водата в много случай затваря пътя и преминаването на зоната е проблем и за високи превозни средства. В не редки случаи водата заплашва и производствените сгради и жилищата в района на кръстовището от наводнение. Оттичането на валежните води по естествения им път е силно ограничено и дерето на много места е с нарушена проводимост, защото  преминава през частни имоти. Съществуващите канализации в района са изпълнени с много малко заложение. Съществуващата отводнителна артерия на компроментираното дере е стоманобетонов канал 100/150см., чието дъно е на кота около -1,50м. средна дълбочина. Това налага бъдещата дъждовна канализация да се изпълни с кожух от стоманобетон, с цел защита от механична повреда на канализацията.

Предвидени дейности:
Дейност 1: Изготвяне и съгласуване на  работен проект.
Проектът да съдържа следните части:
1. Част „В и К”
2. Част “Геодезия”.
3. Част “Временна организация на движението”.
4. План за безопасност и здраве.
5. План за управление на строителните отпадъци“ (съгласно чл. 156 б ЗУТ)

Дейност 2: Упражняване на авторски надзор по време на СМР

Дейност 3: Изпълнение на строително - монтажни работи на строежа.:Земни Работи, изкопни работи;Обратна засипка на изкопи;Тръби и фасонни части;Ревизионни шахти;Пръстени; Капаци на ревизионни шахти с отвор;Технология на работа;Полагане на канализационни тръби;Изпитване на положените тръбопроводи;
Целта на настоящата обществена поръчка е да бъде избран Изпълнител, притежаващ проектантска правоспособност, опит в проектирането и строителството на В и К инфраструктура.
При изпълнение на проектните работи и СМР следва да се спазват изискванията на действащото законодателство. Проектните работи трябва да са съобразени с предмета на поръчката.
СМР трябва да се изпълнят в съответствие с одобрените инвестиционни проекти. Всички строителни материали (продукти), КОИТО се влагат в строежа, трябва да са с оценено съответствие съгласно Наредба за съществените изисквания към строежите и оценяване съответствието на строителните продукти, приета с ПМС № 325 от 06.12.2006г. и/или да се посочат номерата на действащите стандарти с технически изисквания към продуктите — БДС; БДС EN, които въвеждат международни или европейски стандарти; БДС EN, които въвеждат хармонизирани европейски стандарти; Българско техническо одобрение и Европейско техническо одобрение. Всички строителни продукти трябва да са придружени с „Декларация за съответствие” 
Изисквания за изпълнение на проектирането
При изпълнение на дейностите по проектиране следва да се спазва приложимата нормативната уредба. Изготвените проекти трябва да са в съответствие с предвижданията на действащия подробен устройствен план (ПУП).Проектните работи трябва да са съобразени с изходните данни, техническите задания и актуалната към момента на изготвяне на разработката Техническа спецификация на АПИ.
Инвестиционните проекти трябва да съдържат всички необходими части, съгласно Наредба 4 за обхвата и съдържанието на инвестиционните проекти, както и да предлагат приложими съвременни технологии и материали за изпълнението на обектите.
Разработките трябва да са в съответствие с действащите нормативни актове и да обезпечават удобен, безопасен и икономичен транспорт на хора и товари при осигурена достъпност на лица с увреждания, опазване на околната среда и осигуряване на надеждно отводняване. 
Проектните разработки трябва да съдържат количествени сметки по частите на проекта за видовете СМР, спецификации на материалите и на необходимата механизация и друга информация в зависимост от вида и спецификата на обекта.
Всички строителни материали (продукти), предвидени в разработките, трябва да са с оценено съответствие съгласно Наредба РД-02-20-1 от 05.02.2015 г. за условията и реда за влагане на строителните продукти в строежите на Република България и при спазване изискванията на Наредба за съществените изисквания към строежите и оценяване съответствието на строителните продукти, приета с ПМС № 325 от 06.12.2006г., и/или да се посочат номерата на действащите стандарти с технически изисквания към продуктите, БДС; БДС EN, които въвеждат международни или европейски стандарти; БДС EN, които въвеждат хармонизирани европейски стандарти; Българско техническо одобрение и Европейско техническо одобрение. Строителните продукти трябва да осигуряват изпълнението на основните изисквания към строежите, определени в приложение  I на Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти.

Изисквания към изпълнение на строителството
Земни работи Изкопни работи
„Изкопните работи” представляват изкопни работи на материали от различно естество, според изискванията за извършване на работата.
Изпълнителят трябва да опазва и укрепва в тяхната първоначална позиция всички подземни инфраструктури, като други тръби и кабели.
Изкопните работи в близост до съоръженията на Електро-разпределителните дружества -кабели 20 КУ и кабели НН - да се извършват изцяло ръчно и в присъствието на техен упълномощен представител В случай, че по време на изкопните работи Изпълнителя открие непредвидени в проектите кабели или маркировки следва незабавно да уведоми съответното представителство на Електро-разпределителното дружество. Всички пресичания и приближавания до съоръжения на оператора следва да се осъществяват  съгласно съответните наредби.
Размерът на каналните изкопи трябва да бъде достатъчен не само да побира тръбите и подложния материал, но също така да има място за укрепването на страните, и в случай на нужда, да се използва кофраж.
Всички изкопни работи трябва да се извършват по такъв начин, че да причиняват най- малко неудобства и смущения на пешеходците и транспортния трафик, подходи към сгради и други имоти. Изпълнителят трябва да предостави временни решения, даващи временен подход на пешеходците и превозните средства, според нуждите.
За да обезпечи хората с нужната безопасност и защита, Изпълнителят трябва за своя сметка да набави прегради, светлини, предупредителни сигнали, предпазни заграждения,  пешеходни пресечки над изкопите .
За предотвратяване свличането на изкопните страни или за защита на прилежащите инфраструктури, изкопните работи трябва да бъдат съответно укрепени, където е необходимо. Изкопите могат да се укрепват плътно по класически начин с дървен материал или с подходящи съоръжения, например инвентарни платна с обтегачи, постигащи ефекта на плътното укрепване. Изпълнителят трябва да включи в цената на своята оферта всички разходи, дадени в съответните части на количествената сметка.
Дън0т0 на изкопа трябва да се засипе с уплътнен пясъчен слой с дебелина 100 мм.
Изкопните работи за водопровод и канализацията няма да започват докато всички необходими материали не са на площадката на съответния участък
Обратна засипка на изкопи
Не трябва да се извършва обратна засипка докато от изкопа не се отстранят всички ненужни материали. Траншеите трябва да се засипват без забавяне, но не преди тръбите и съоръженията да бъдат проверени и одобрени от Възложителя.
Преди извършване на обратната засипка в участъците, където има съоръжения на  електроразпределителните дружества, Изпълнителят трябва да уведоми съответното представителство на фирмата с цел осъществяване на проверка и измервания.
Обратната засипка трябва да се извършва на пластове, както е определено и по начин, който не нарушава изравняването, нивелацията или стабилността на тръбите. Обратната засипка трябва да се извършва само с одобрени материали.
При обратната засипка материалът трябва да се полага едновременно на приблизително една височина от двете страни на тръбите и съоръженията. Страничното засипване трябва да се извършва внимателно и в пластове не по-дебели от 200 мм.
Останалата засипка до земното ниво трябва да се положи и уплътни на пластове не по -дебели от 300 мм. Не трябва да се използват тежки съоръжения за трамбоване .
Трябва да се обърне внимание и да се гарантира, че тръбите са укрепени стабилно Материали за подложката трябва да бъде положен по такъв начин, че да осигурява свободно монтажно разстояние под най-ниската част на всяка тръбна свръзка.
Изпълнителят трябва да поддържа определените нива за засипка. След засипването им,
Изпълнителят трябва да поддържа повърхностите в задоволително състояние по време на договора. След засипка, полученото нормално слягане трябва да се покрие с материал от същия клас и да се поддържа до изискваното ниво. Ако подобно слягане е значително и се дължи на лоша засипка, то Изпълнителят трябва отново да извърши изкопни работи до нужната дълбочина и засипе отново канала, както се изисква от стандартите.
Цялото управление, транспортиране, първоначална обратна засипка, засипване, уплътняване на слоевете, работи и материали свързани със завършване изграждането на тръбопровода или шахтата се счита за включено в Офертата на Изпълнителя в определените позиции на количествената сметка.
Транспортирането на излишните земни маси и депонирането на строителните отпадъци ще се осъществява от изпълнителя на обекта. Същите ще се извозват на определени от Възложителя места. Извозването на земните маси ще се извършва въз основа на допълнително разрешително, издадено от Възложителя, като за депонираните земни маси Изпълнителят няма да заплаща допълнително.
Тръби и фасонни части
Канализационната мрежа ще се изпълни като дъждовна. Тръбите следва да отговарят на стандарт — Пластмасови тръбопроводни системи за безнапорни подземни отводняване и отвеждане на дъждовни води.
Ревизионни шахти
Ревизионни шахти се предвиждат на хоризонтални и вертикални чупки на трасето, в прави участъци — при спазване на нормативните разстояния.
Всички шахти и камери трябва да се изграждат на място, трябва да са водо плътни според БДС EN 1917:2003 ”Ревизионни шахти и ревизионни отвори от неармиран бетон, бетон със стоманени нишки и армиран бетон“ или еквивалентен. Шахтите се изграждат от сглобяеми елементи, като дъното може да бъде излято на място или също да е от сглобяеми елементи.
Шахтите е предвидено да бъдат окомплектовани с чугунени капаци. Капаците на ревизионните шахти са съгласно БДС EN 124:2003 с клас на натоварване D40() .
Присъединяването на канализационните профили се предвижда под ъгъл до 900, а при по- малък ъгъл, чрез пад в ревизионната шахта.
Пръстени
Бетонните пръстени с диаметри 61000, 1500 и 2000 мм, и височина 11=350/500/700/1000 мм се произвеждат по БДС EN   ”Ревизионни шахти и ревизионни отвори от неармиран бетон, бетон със стоманени нишки и армиран бетон“
Капаци на ревизионни шахти с отвор
Капаците на ревизионните шахти се произвеждат по БДС EN 124:2003 ”Покрития за водо приемници, сифони и ревизионни шахти за транспортни и пешеходни зони.
Изисквания при проектиране, изпитване на типа, маркировка, управление на качеството”.  Капаците, трябва да са оборудвани с чугунени пръстени за фиксиране позицията им.
Технология на работа
Преди откриване на строителната площадка и започване на изкопни работи
Изпълнителят следва да уведоми собствениците на подземни инфраструктури и да уточни с тях наличието на съответните съоръжения.
При започване на изкопните работи Изпълнителят трябва да извършва цялостно и систематично фотографиране на ширината и зоната на обекта, както и евентуално допълнителна работна зона. Това заснемане има за цел да документира съществуващите условия на площадката и да служи за справка при възстановяването й след изграждането на тръбопроводите.
Полагане на канализационни тръби
При полагането на канализационните тръби следва да се спазват точно инструкциите на фирмата производител Тръби до ф400 се спускат в изкопа ръчно без механизация. За диаметри над ф4О() да се използва механизация — кран или багер, като тръбата се привързва с колани и се спуска в изкопа.
Полагането на тръбите се извършва на предварително подготвено пясъчно легло с наклон, предвиден в проекта. На всяка тръба следва да е монтирано гумено уплътнение като механично с лостове или с помощта на механизация се прибутва до влизане в муфата. Трябва да се внимава на местата, където се прилага усилието тръбата да не се деформира.
Монтирането на отклоненията или уличните оттоци става чрез тройници за диаметри до ф400.
Засипването над всички видове тръби да се изпълнява с пясък на дебелина 30 см над теме на тръбата.
Изпитване на положените тръбопроводи
Изградената канализационна мрежа се изпитва за водоплътност на връзките преди окончателно засипване. Изпитването се извършва от шахта до шахта като се направи водоплътна тапа в „долната” шахта на тръбата, която влиза в нея. Същата водоплътна тапа се прави и в „горната” шахта. Водата се налива в „горната” шахта, така се изпитва за водоплътност трасето между шахтите и самата шахта. Нивото на водата трябва да достигне до 50 см под кота капак на „горната” шахта. Изпитването продължава 2 (два) часа като се наблюдава дали спада водата в шахтата. Преглеждат се муфените връзки на тръбите, както и включванията в ревизионните. Изпитването се извършва преди да се присъединят сградните канализационни отклонения .
Всички ресурси, необходими за изпитването на участъците са ангажимент на изпълнителя — осигуряването на вода и други материали.
Изпълнителят следва стриктно да спазва изискванията на Закона за устройство на територията (ЗУТ) и приложимите нормативни актове, между които:
1.Наредба №8/2001 за правила и норми за разполагане на технически проводи и съоръжения в населени места;
 2.Наредба № 2 от 23 юли 2007 г. за проектиране на сгради и съоръжения в земетръсни райони (обн., ДВ, ф. 68 от 2007 г.; попр., бр. 74 от 2007 г.); публ., БСА, бр. 10 от 2007   Наредба № З от 31.07.2003 г. за съставяне на актове и протоколи по време на строителството
3.Правила за извършване и приемане на строителни и монтажни работи;
4.Наредба № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи и други наредби, инструкции и подзаконови нормативни актове, засягащи трудовата и здравна безопасност на работещите, касаещи изпълнението на работите на настоящия обект;
5.Наредба № Iз-1971/2009г. на МРРБ и МВР за строително-технически правила и норми за осигуряване на безопасност при пожар;
6.Наредба № РД-02-20-1/05.02.2015г. за условията и реда за влагане на строителни продукти в строежите на Република България;
●Всички действащи законови и подзаконови нормативни актове на национално ниво, относими към предмета на поръчката.
Навсякъде,  където в обявлението или в настоящата документация е посочено модел, източник, процес, търговска марка, патент, тип, произход или производство да се чете „/или еквивалентно/ ”
Дейностите ще бъдат извършвани поетапно след изрично възлагане от страна на възложителя при осигурено финансиране.  
Преди да започване строителството изпълнителят е длъжен да вземе необходимите мерки за осигуряване на безопасността, като направи ограждения и прелези, постави предупредителни знаци и други; да вземе необходимите мерки за запазване от повреди и разместване на заварени подземни и надземни мрежи и съоръжения, геодезически знаци, зелени площи, декоративни дървета и други; да уведоми общинската администрация за откритите по време на изпълнението подземни и надземни мрежи и съоръжения, необозначени в съответните специализирани карти и регистри; такива мрежи и съоръжения се закриват само след като се заснемат по установения ред; да уведоми незабавно органите по пожарна безопасност и защита на населението и по безопасност на движението за началото и срока на строителството по съответните улици (при необходимост), които се разкопават; да уведоми незабавно съответните служби и експлоатационни дружества за евентуални повреди на мрежи и съоръжения, произлезли при работата, а ако се отнася за повреди на водопроводи, топлопроводи или газопроводи - да уведоми незабавно и хигиенно-епидемиологичните и органите по пожарна безопасност и защита на населението и др. 
Следва реалното изпълнение на строително-монтажните работи. Строителството се осъществява въз основа на представените от участника, определен за Изпълнител, техническа оферта и приложенията към нея.
Изпълнителят трябва да планира дейностите по такъв начин, че работите да могат да се извършват без прекъсване за целия строителен период.
[bookmark: _GoBack]Строителните и монтажни работи да се изпълняват под прякото ръководство и наблюдение на технически ръководител на обекта и/или представител на община Сливница.
За осигуряване необходимите условия за здравословни и безопасни условия на труд по време на строителството, всички работници е необходимо да бъдат запознати със спецификата на работите, които трябва да извършват. Задължително е провеждането на периодичен инструктаж. Преди започване на работата, работниците трябва да бъдат снабдени с изправни инструменти, специално работно облекло. На строителната площадка не се допускат до работа лица, които не са назначени в съответствие с изискванията; не са съответно инструктирани и обучени по БХТПБ; не са снабдени или не ползват съответно изискващите се работно облекло, обувки, лични предпазни средства и обезопасени инструменти; имат противопоказни заболявания спрямо условията на работата, която им се възлага; са правоспособни или имат съответна квалификация, но са преместени на друго работно място и не са преминали инструктаж за условията на новото им работно място; са в нетрезво състояние или са под въздействието на други упойващи средства.
Строителните машини (ако такива се използват) и инвентарни приспособления трябва да отговарят на характера на работата и да се пускат в действие само след като предварително е проверена тяхната изправност. 
Строителната площадка трябва да се поддържа чиста и безопасна. Всички отпадъци се натоварват на камион и се извозват на определеното за целта депо. При окончателното завършване на строително-ремонтните работи се прави и основно почистване на обекта.
Преди започване и по време на изпълнението на възложените работи, Изпълнителят трябва да:
· анализира и проверява всички данни,
· да провери всички количества, отразени в количествената сметка,
· да посети и прегледа обекта и да получа цялата необходима информация,
· да изясни всички задачи.
Строително-монтажните работи, предмет на възлагане, трябва да се извършват при изключително строго съблюдаване на изискванията и нормативната уредба за здравословни и безопасни условия на труд. Изпълнителят е задължен, съгласно чл. 169, ал. 1 от ЗУТ да изпълнява СМР според нормативните изисквания за хигиена, здраве и опазване на околната среда, вкл. защита от шум.
Изпълнителят е отговорен за спазването на изискванията на Закона за управление на отпадъците (ЗУО) и на компетентните власти, имащи отношение към въпросите, свързани с опазването на околната среда.
При извършване на СМР по приключване на обекта, Изпълнителят е длъжен да включи мерки и дейности за опазване и защита на околната среда, подготовката за изпълнението на които да започне преди и да продължи в периода на строителство на обекта, до предаването му на Възложителя, с цел да се гарантира спазването на законовите разпоредби и недопускане на негативно въздействие върху околната среда и здравето на хората, работещи на обекта, както и на ползвателите на сградата и населението в района. Всички строително-монтажни работи да се изпълняват в съответствие с българските разпоредби и закони за защита на околната среда. Да бъдат сведени да минимум шума и праха на обекта.
Възложителят ще предостави цялата налична информация, която би могла да е полезна за изпълнение на работите. 
Изпълнителят трябва да осигурява материали, оборудване, както и всичко друго необходимо за изпълнение на договора. Вложените материали и изделия при изпълнение на строителните и монтажни работи следва да отговарят на предвидените в техническите изисквания към вложените строителните продукти, съгласно Наредба № РД-02-20-1 от 5.02.2015 г. за условията и реда за влагане на строителни продукти в строежите на Република България.
Всички строителни материали трябва да отговарят на изискванията на действащите Български държавни стандарти, БДС, EN или ако са внос, да бъдат одобрени за ползване на територията на Република България и да са с качество, отговарящо на гаранционните условия. Не се допуска изпълнение с нестандартни материали. Влаганите материали трябва да бъдат придружени със сертификат за качество, като техническите им характеристики да бъдат предварително съгласувани/одобрени от Възложителя. В случай че се налага промяна/замяна на определен вид материал в конкретна позиция от количествено стойностната сметка, то такава промяна/замяна е допустима, само в случай че качеството и техническите характеристики на новия вид материал са по-добри, а единичната цена за съответната позиция остава същата или е по-ниска, от съответната цена по договора с Изпълнителя.
4.Одобряване на работите
Изпълнените видове работи или части от тях се одобряват от лице, упълномощено от Възложителя, да извършва инвеститорски контрол на обекта, само след като напълно са завършени от Изпълнителя, съгласно одобрените детайли, спецификации, материали или продукти, удовлетворяващи изискванията за качество на приложимите стандарти. Скритите видове работи може да бъдат междинно одобрявани при завършването им в определени участъци преди върху тях да започне изпълнението на последващи видове работи. 
Лицето, упражняващо инвеститорски контрол на обекта, издава инструкции за поправка на допуснати дефекти и отклонения при изпълнението на работите. Инструкциите са задължителни за Изпълнителя и работите няма да бъдат одобрени за плащане докато всички дефекти и отклонения не бъдат отстранени до удовлетворяване на възложителя. Такива одобрения се смятат за междинни и не освобождават Изпълнителя от неговите договорни задължения до края на гаранционния период, както е посочено в условията па Договора.
5. Гаранционни срокове
Предложените от Участниците гаранционни срокове следва да бъдат не по-кратки от предвидените в Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и чл. 160, ал. 4 и ал. 5 от ЗУТ. 
Всички дефекти, възникнали преди края на гаранционния срок се констатират с протокол, съставен и подписан от представители на Възложителя и Изпълнителя. При проявени дефекти преди края на гаранционния срок, в резултат на вложени некачествени материали или оборудване или некачествено извършени работи от изпълнителя, същият ще ги отстрани за собствена сметка в срок, определен от възложителя, съгласно клаузите на договора за изпълнение.
ОБЩИ И СПЕЦИФИЧНИ ИЗИСКВАНИЯ КЪМ СТРОИТЕЛНИТЕ ПРОДУКТИ 
Строителните продукти, предназначени за трайно влагане трябва да са годни за предвижданата им употреба и да удовлетворяват основните изисквания към строежите в продължение на икономически обоснован период на експлоатация и да отговарят на съответните технически спецификации и националните изисквания по отношение на предвидената употреба. 
По смисъла на Регламент /ЕС/ № 305/2011: 
 „строителен продукт“ означава всеки продукт или комплект, който е произведен и пуснат на пазара за трайно влагане в строежи или в части от тях и чиито експлоатационни показатели имат отражение върху експлоатационните характеристики на строежите по отношение на основните изисквания към строежите; 
 „комплект“ означава строителен продукт, пуснат на пазара от един-единствен производител, под формата на набор от най-малко два отделни компонента, които трябва да бъдат сглобени, за да бъдат вложени в строежите; 
 „съществени характеристики“ означава онези характеристики на строителния продукт, които имат отношение към основните изисквания към строежите; 
 „експлоатационни показатели на строителния продукт“ означава експлоатационните показатели, свързани със съответните съществени характеристики, изразени като ниво, клас или в описание. 

Редът за прилагане на техническите спецификации на строителните продукти е в съответствие с Регламент /ЕС/ № 305/2011, чл. 5, ал. 2 и 3 от ЗТИП и Наредба №РД-02-20-1 от 05.02.2015 г. за условията и реда за влагане на строителни продукти в строежите на Република България. Строителните продукти се влагат в строежите въз основа на съставени декларации, посочващи предвидената употреба и се придружават от инструкция и информация за безопасност на български език. Декларациите са: 
1) декларация за експлоатационни показатели съгласно изискванията на Регламент (ЕС) № 305/2011 и образеца, даден в приложение ІІІ на Регламент (ЕС) № 305/2011, когато за 
строителния продукт има хармонизиран европейски стандарт или е издадена Европейска техническа оценка. При съставена декларация за експлоатационни показатели на строителен продукт се нанася маркировка „СЕ“ или еквивалентно/и ; 
2) декларация за характеристиките на строителния продукт, когато той не е обхванат от хармонизиран европейски стандарт или за него не е издадена ЕТО. При съставена декларация за характеристиките на строителен продукт не се нанася маркировката „СЕ“ или еквивалентно/и; 
3) декларация за съответствие с изискванията на инвестиционния проект, когато строителните продукти са произведени индивидуално или по заявка, не чрез серийно производство, за влагане в един единствен строеж. 
Декларациите следва да демонстрират съответствие с българските национални изисквания по отношение на предвидената употреба или употреби, когато такива са определени. 
На строежа се доставят само строителни продукти, които притежават подходящи характеристики за вграждане, монтиране, поставяне или инсталиране и само такива, които са заложени в проектите със съответните им технически характеристики, съответстващи на техническите правила, норми и нормативи, определени със съответните нормативни актове за проектиране и строителство. 
Всяка доставка се контролира от консултанта, упражняващ строителен надзор на строежа. 
След всеки посочен конкретен стандарт, спецификация, техническа оценка, техническо одобрение или технически еталон в настоящата спецификация участникът/изпълнителят да чете думите "или еквивалентно/и". 
След всеки конкретен модел, източник или специфичен процес, който характеризира продуктите или услугите, предлагани от конкретен потенциален изпълнител; търговска марка; патент; тип или конкретен произход или производство да чете думите "или еквивалентно/и". 
АВТОРСКИ НАДЗОР 
Изпълнителят, ще упражнява авторския надзор по време на строителството, съгласно одобрените проектни документации и приложимата нормативна уредба посредством експертите проектанти по отделните части на проекта. 
Изпълнителят, чрез своите експерти, е длъжен да бъде на разположение на Възложителя през цялото времетраене на обновителните и ремонтни дейности да упражнява авторски надзор своевременно и ефективно, в това число като присъства при съставянето и подписването на задължителните протоколи и актове по време на строителството и в случаите на установяване на неточно изпълнение на проекта 
Изпълнителят, чрез своите експерти, е длъжен да: 
• Осъществява наблюдение на изпълнението на строежа по време на целия период на изпълнение на строително-монтажните работи за спазване на предписанията на проектанта за точно изпълнение на изработения от него проект от страна на всички участници в строителството; 
• Участва при изработване и съгласуване на промени в проектната документация при необходимост по искане на Възложителя и/или по предложение на Консултанта, осъществяващ строителния надзор и др.; 
• Прави заверка на екзекутивната документация за строежа след изпълнение на обектите. 


